Alexander Langmuir

Alexander Duncan Langmuir (født 12. september 1910 i Santa Monica i California i USA, død 22. november 1993) var en amerikansk epidemiolog. Han opprettet Epidemic Intelligence Service.

Biografi

Langmuir tok gradene A.B. i 1931 ved Harvard University,  M.D. i 1935 ved Cornell University Medical College og M.P.H. i 1940 ved Johns Hopkins School of Hygiene and Public Health.

Etter tjeneste i folkehelsen i New York og som epidemiolog i U.S. Army fra 1942 til 1946, kom Langmuir tilbake til Johns Hopkins for å bli associate professor for epidemiologi på det medisinske fakultet. I 1949 ble han direktør for epidemiolog-avdelingen ved National Communicable Disease Center (det senere Centers for Disease Control and Prevention) i Atlanta, en stilling han innehadde i over tyve år. Han skrev utførlig om alle epidemiologiens faser globalt betraktet, og var internasjonalt anerkjent som en ledende bidragsyter til epidemiologien som vitenskap.

Langmuir var visiting professor ved Johns Hopkins School of Hygiene and Public Health fra 1988 til sin død i 1993.

Referanser

Kilder

Eksterne lenker
 The Alexander D. Langmuir Collection  Alan Mason Chesney Medical Archives of the Johns Hopkins Medical Institutions
 The Alexander D. Langmuir papers can be found at The Center for the History of Medicine at the Countway Library, Harvard Medical School.

Leger fra USA
Epidemiologer
Biologer fra USA
Personer fra Santa Monica